स्विस ओपन बैडमिंटन:सायना ने जीता खिताब
बासेल,भारत की सर्वोच्च वरीयता प्राप्त महिला बैडमिंटन खिलाड़ी सायना नेहवाल ने कल शानदार प्रदर्शन करते हुए स्विस ओपन बैडमिंटन टूर्नामेंट महिलाओं का एकल खिताब अपने नाम कर लिया है। सायना ने लगातार दूसरे साल ये खिताब जीता है। टूर्नामेंट की तीसरी और विश्व की चौथी वरीयता प्राप्त खिलाड़ी सायना ने कल खेले गए फाइनल में दूसरी वरीयता प्राप्त चीनी खिलाड़ी शिजियान वांग को 21-19, 21-16 से हराया। सायना ने यह मैच 48 मिनट में अपने नाम किया।
सायना और शिजियान के बीच तीसरी भिड़ंत थी, जिसमें सायना ने दो मौकों पर जीत हासिल की है। शिजियान ने 2010 वर्ल्ड चैम्पियनशिप के दौरान सायना को हराया था जबकि सायना इससे पहले 2010 हांगकांग ओपन सुपर सीरीज में हरा चुकी हैं।
सायना ने सेमीफाइनल में जापान की मिनात्सू मितानी को 21-16, 21-18 से पराजित किया था। सायना ने पहले दौर के मुकाबले में जापान के सायाका सातो को जबकि दूसरे दौर में नीदरलैंड्स की जूडिथ मेऊलेंडिजक्स को वहीं क्वार्टर फाइनल में चीन की जिन लियू को हराया था।
awa_Deva awa_Deva awa_Deva awa_Deva